cyanic-selkie/wikianc huggingface dataset:
מפקד ברבורים
תיאור הטקס
במסגרת הטקס, נתפסים הברבורים, ומחולקים בין שלושת הבעלים של הברבורים. כיום - המטרה המעשית של הטקס היא לערוך מפקד ברבורים ולבדוק את בריאותם.
במשך חמישה ימים, האפרים מטעם כל אחד משלושת הגופים, מפליגים במעלה התמזה בסירות, מסנברי שעל התמזה, ועד אבינגדון שעל התמזה.
רנדי ויליאמס
1976
במבחנים האמריקאים לאולימפיאדת מונטריאול שנערכו ביוג'ין בסוף יוני (1976) הוא זכה במדליית ארד בתוצאה של 8.18 מטר, אחרי ארני רובינסון (8.37 מטר) ולארי מיריקס (8.26 מטר), התוצאות הושגו במהירות רוח גבית מעל המותר. במחשיקם האולימפיי עצמ האו זכה במדליית כסף בתוצאה של 8.11 מטר, אחרי ארני רובינסון שקבע שיא אישי חדש של 8.35 מטר ולפני פרנק וורטנברג ממזרח גרמניה (8.02 מטר) ולא הצליח להגן על תוארו.
יעקב וייצנר
ביוגרפיה
יעקב (קובי) וייצנר נולד במרץ 1951 בעיר תל אביב להורים יוצאי פולין, אימו חנה מהעיר סקאלאט, אביו שמואל עלה לארץ בשנת 1934 מהעיר לבוב פולין (כיום אוקראינה).
אקדמיה - הוראה - תעסוקה
בשנים 3–1992 עבד כמפיק / כותב בתוכנית הטלוויזיה SHMOOZING WITH KOBI בוורנר טיים כייבל טלוויזיה.
נטעלי שלוסר
עבודותיה
בשנת 2020 הציגה שלוסר את תערוכת היחיד שלה יִרְמְסוּך במסגרת מקבץ התערוכות אם גדולה, במוזיאון אורי ורמי נחושתן, בקיבוץ אשדות יעקב מאוחד. תערוכה זו ציינה מהפך בעשייתה, מהציור הדקדנטי האירופי אל עיסוק במקומיות. בתערוכה חיברה שלוסר בין תקופת האבן הפרהיסטורית לעידן החדש דרך שימוש בצילום, עבודת מחשב, הדפסת תלת־ממד ופיסול. בראיון עם האמן יונתן צופי למגזין הדיגיטלי "מרבה עיניים" הציגה שלוסר את עיסוקה בחתך הסימטרי "קווי המתאר נפתחים כשער אותו עמי הקדם נהגו לסגור בפולחן מול הצלמית. מקווי המתאר של הצלמית ועד לחתך שחוצה אותה מונחים השער של מחוזות פולחן קדום וחצייתו משני קצוות ההיסטוריה. הפרהיסטוריה וקץ ההיסטוריה מותכים יחד בנקודת המפגש בין הגאולוגי לדיגיטלי וחושפים עוצמה א-היסטורית שהסתתרה בהיסטוריה כמסתורין".
שרה אנג'לינה אקלנד
ביוגרפיה
היא מעולם לא נישאה, ובשנת 1901, שנה לאחר מות אביה, היא עברה לבית קלבדון, באוקספורד, שם נפטרה ב-1930. לוח כחול הוקדש לזכרה על הבית ב-24 ביולי 2016.
אפרים זלמן שור
נשא לאישה בגיל 70 את מרת הנלי, בת הרב השר שאול וואהל, שהולידה לו את הרב יעקב שור שנודע כראב"ד בריסק. היא הייתה מיועדת בתחילה לרב אברהם יהושע השיל מקראקא שהיה אז בבריסק. אך הרב וואהל התנגד כי לא החשיב אז את ר' השיל לגדול כל כך, ואמר שבתו מיועדת לגדול יותר. אנשי בריסק כעסו על זה מאוד, וכמה מהם באו לפני מלך פולין שאשתו מתה באותו הזמן, ושבחו בפניו את היהודייה הבתולה בת השר החשוב. המלך נתן צו לחטוף אותה ולהביאה אליו. באותו הזמן היה ה"תבואת שור" רבה של בריסק ואביה פנה אליו וסיפר לו את השתלשלות העניינים וביקש ממנו למהר לשאתה לאישה וכך עשה הרב אפרים זלמן.
אנדרו קיהו
רקע
לאורך אותן שנים, סבלה אשתו, נלי, משחפת כרונית, בתקופה בה טרם התגלתה תרופה למחלה, והיא נאלצה לבקר בבית החולים לעיתים קרובות. עד לביצוע הטבח בבית הספר, חדל קיהו לשלם את חובות הביטוח והמשכנתה של המשפחה, ונושיו החלו לפתוח בהליכי עיקול כנגד החווה.
הרציחות
קיהו רצח את אשתו לאחר ששבה מבית החולים, קודם לטבח, בין ה-16 ל-18 במאי, והעביר את גופתה לאחד ממבני החווה. בשעה 08:45 בבוקר, ב-18 במאי, הצית את חומרי הנפץ שחיבר לביתו ולמשק, וגרם לפיצוץ רב מידות בכל שטח המקום. מספר שכנים הגיעו במהרה בניסיון לכבות את השריפה. קיהו נראה עוזב את המקום בטנדר הפורד שלו, ואף עצר לומר לכבאים כי עליהם להגיע אל בית הספר במהרה, בטרם נסע. בערך באותו הזמן התפוצצו חומרי הנפץ שהניח בבית הספר באת' לאורך החודשים הקודמים, אשר הכילו מאות קילוגרמים של דינמיט ו; הפיצוץ באגף הצפוני הוביל למותם של תלמידים ומורים רבים, אולם פצצה נוספת במשקל של כ-230 קילוגרמים אשר הונחה באגף הדרומי לא התפוצצה כמתוכנן, כך שחלק קטן מבית הספר נותר שלם.
Marathon
האלבום הגיע למקום ה-25 במצעד הבילבורד 200 של שנת 1979. הלהיט הבולט באלבום - "You Know That I Love You", הגיע אף הוא למקום ה-35 במצעד הבילבורד 100 של שנת 1980.
מרקוס ונדל דה סילבה
פלומיננסה
ונדל החל את הקריירה המקצועית שלו בקבוצת הנוער של טיגריס דו ברזיל. ב-2017 הופצה שמועה שבכוונתו לעבור לפלמנגו, אך בסופו של דבר נסע לפלומיננסה שם הצטיין בשנות ולבסוף צורף להרכב הקבוצה הבוגרת, בפברואר 2017. מכאן ואילך הוא הפך לשחקן קבוע במרכז השדה של פלומיננסה ועד מהרה נחשב לאחת ההבטחות הגדולות של הכדורגל הברזילאי, בגלל היותו שחקן עם טכניקה טובה, בעיטות חזקות, מהירות וכוח.
אסתר ניזנטל קריניץ
יצירה אמנותית
בשנת 1977, כשהיא בת חמישים, החליטה ניזנטל קריניץ לא להסתפק עוד בסיפור ילדותה ובסיפור השואה שהייתה נוהגת לספר לבנותיה בעל פה, אלא להראות להן את חייה בפולין ולספר את סיפורה באמצעות תמונות. ניזנטל קריניץ לא קיבלה הכשרה כאמנית ולעולם לא תפסה עצמה ככזאת, אך הייתה בטוחה בכישרונה בתפירה וברקמה. כבר שהייתה בת תשע היא אומנה כתופרת, ולפיכך הרקמה והתפירה היו בעבורה הכלים הטבעיים שבאמצעותם תיצור את התמונות. לאורך תקופה של עשרים שנה יצרה האמנית סדרה של שלושים ושש יצירות מפורטות עשויות בסגנון נאיבי המתארות את תקופת השואה ואת מהלך חייה. היצירות ראו אור בספר Memories of Survival, שפורסם לאחר מותה על ידי בנותיה בשנת 2005.
לאון פייה
מנהל באופרה של פריז
רוזין שטולץ, זמרת המצו-סופרן הראשית באופרה של פריז, הייתה לפילגשו של פייה, והוא התחיל לדרוש, שהיא תככב בכל אופרה שתעלה על הבמה. דרישה זו גרמה בסופו של דבר לסכסוכים בתוך הלהקה ולשערורייה. ייתכן, שלפייה ושטולץ נולד ילד.
זמרת הארץ (כתב עת)
זמרת הארץ היה כתב עת עברי שיצא לאור ביאשי שברומניה, בעריכתו של הרב מתתיהו שמחה רבנר והיווה במה ושופר עבור המשכילים של יהדות רומניה.
שדות פלנדריה
שדות פלנדריה (באנגלית: Flanders Fields) הוא שם רווח בשפה האנגלית לשדות הקרב של מלחמת העולם הראשונה בשטחן של הפרובינציות הבלגיות פלנדריה המערבית ופלנדריה המזרחית, כמו כן גם של חבל הארץ נור-פה דה קאלה. שלושת חבלי הארץ מהווים אזור הנקרא פלנדריה הצרפתית.
טקס חצות
המיני-סדרה עלתה לשידור בשירות הזרמת המדיה "נטפליקס" ב-24 בספטמבר 2021.
תקציר העלילה
עלילת הסדרה מספרת את סיפורה של קהילה המתגוררת על גבי אי קטן ומבודד, שחילוקי הדעות הקיימים בין תושביה מחריפים בעקבות חזרתו לאי של אחד מצעירי הקהילה הנושא אות קלון (זאק גילפורד) והגעתו של הכומר פול הכריזמטי והמסתורי (האמיש לינקלייטר). כאשר הופעתו של הכומר פול באי הקטן עולה בקנה אחד עם אירועים בלתי מוסברים ולכאורה מופלאים, להט דתי מחודש תופס את הקהילה – אך עד מהרה התושבים מגלים כי ייתכן ולניסים הללו יש מחיר כבד מקהילתם.
נועם מורו
קריירה
לאחר שלמד אדריכלות והתבסס לאורך השנים כמנהל פרסום, הוא היה מועמד שש פעמים לפרסי גילדת הבמאים של אמריקה וזכה בפרס בשנת 2005. יחד עם שון לייסי טסארו, הקים את חברת ההפקות Biscuit Films, שהפיקה קמפיינים פרסומיים מצליחים רבים. בשנת 2004, נבחר לביים את "הצלצול 2" אך עזב את הסרט בגלל "הבדלים יצירתיים".
גשר רוסקי
הפרויקט נבנה על ידי חברת NPO Mostovik.
במאי 2008 הוגשו תוכניות העבודה לממשלת מחוז פרימוריה וב-31 באוגוסט 2008 אושר בהתחלת העבודה בתאם להנחיית הממשל המקומי וצו נשיאותי. הבנייה הושלמה 4 שנים לאחר מכן והגשר נחנך ב-2 ביולי 2012. חודש לאחר מכן נפתח הגשר לכלל הציבור.
עובד אייזנברג
עובד אייזנברג (13 ביוני 1896 – 17 ביוני 1956) היה איש ציבור ופעיל ציוני ביישוב.
מריה, נסיכת רומניה
ביוגרפיה
היא התחנכה בשווייץ ותקופה מסוימת בבגרותה התגוררה במספר מקומות בארצות הברית, בין היתר בניו יורק וניו מקסיקו.
קבוצת עזרה מדיצינית ציונית אמריקנית
עם בואה לארץ ישראל, פגשה הקבוצה את משלחת הצלב האדום האמריקאי שכבר פעלה בארץ. ראשית עסקה הקבוצה בפתרון בעיות דחופות ורק לקראת סוף 1919 חידשה הקבוצה את פעילותו של בית החולים מאיר רוטשילד. ביפו פתח הארגון מחדש את בית החולים שער ציון. בחיפה הקימה הקבוצה את הבסיס למה שיהיה לימים מרכז רפואי בני ציון. כמו כן הקימה הקבוצה בתי חולים בטבריה ובצפת.
ז'איר דה רוסה פינטו
נבחרת ברזיל
ז’איר ערך את הופעת הבכורה במדי נבחרת ברזיל ב-5 במרץ 1940, בתבוסה 6–1 לארגנטינה, על אף שכבש את השער היחיד לזכותה. לאורך שנות ה-40 ז’איר שיחק בה בקביעות, כשהרגע הגדול ביותר שלו בתקופה זו הגיע בשנת 1944, כאשר כבש שלושער נגד אורוגוואי במשחק ידידות בסאו פאולו. הוא לקח חלק בנבחרת שסיימה כסגנית בטורנירי קופה אמריקה 1945 ו-1946, והיווה חלק חשוב בזכייתה בקופה אמריקה 1949, שנערך בברזיל. ז’איר סיים כמלך שערי הטורניר עם 9 שערים וכבש צמד בניצחון 0–7 על פרגוואי.
איירבוס הליקופטרס
היסטוריה
"קבוצת יורוקופטר" מכרה 346 מסוקים בשנת 2010 וסיפקה 503 מסוקים בשנת 2011.
Watch Dogs (סדרת משחקי וידאו)
הסדרה מונה שלושה משחקים: Watch Dogs (2014), Watch Dogs 2 (2016), Watch Dogs: Legion (2020). המשחק מתרכז על עולם פתוח בו השחקן יכול להשלים משימות ולהתקדם בסיפור של המשחק ולעסוק בפעילויות צדדיות שונות. המשחק סובב בעיקר סביב נהיגה, התגנבות ויריות עם אלמנטים של פאזל שיגיעו במקרים מסוימים במשימה. המשחקים נמצאים בגרסאות וירטואליות של ערים אמיתיות כגון: שיקגו, סן-פרנסיסקו ולונדון. המשחק מתרכז בהאקר כשחקן מרכזי שבזמן שהוא משלים מטרות שלו הוא מוצא את עצמו מעורב עם עולם הפשע של העיר שלו. האויבים הם לרוב חברות מושחתות, אנשי פשע, והאקרים שמנצלים את CTos.
"Gameplay"
בכל משחק השחקן שולט בהאקר, שיכול לפרוץ למכשירים אלקטרונים שמחוברים למערכת ctOS עם הסמארטפון שיש לו בתוך המשחק. בזמן שרוב היכולות שהשחקן קיבל מ-ctOS שימושיות בעיקר כדי לפתור פאזלים, השחקן יכול להשתמש בהם גם כשהוא סתם מסתובב חופשי בעולם מתי שהוא רוצה כדי ליצור הרס ולספק את עצמם, כמו לפרוץ לרמזורים ולשלוט בהם, או ליצור ראיה נגד NPC (דמות שהיא לא שחקן) ולגרום למשטרה לעצור אותם. במשחק השחקן יכול לעלות רמות כדי להשיג יכולות או גדג'טים חדשים.
האוול קוב
ראשית חייו
האוול קוב נולד במחוז ג'פרסון שבג'ורג'יה כבנם של ג'ון א. קוב ושרה (לבית רוטס) קוב, משפחה ממוצא ולשי. הוא גדל באת'נס שבג'ורג'יה ולמד באוניברסיטת ג'ורג'יה, שם הוא היה חבר בחבורה הספרותית פי-קאפא. ב-1836 הוא התקבל ללשכת עורכי הדין והיה ליועץ המשפטי הראשי של המחוז השיפוטי של ג'ורג'יה.
מלחמת האזרחים
קוב התגייס לצבא הקונפדרציה והוצב כקצין בדרגת קולונל ברגימנט הרגלים ה-16 של ג'ורג'יה. ב-13 בפברואר 1862 הוא הועלה לדרגת בריגדיר גנרל והוצב לפקד על בריגדה במה שהיה לארמיית וירג'יניה הצפונית. מפברואר ועד יוני 1862 הוא ייצג את רשויות הקונפדרציה במשא ומתן עם קציני האיחוד להסכם לחילופי שבויים. מאמציו בדיונים אלו תרמו להסכם דיקס-היל קרטל שהושג ביולי אותה שנה.
בימים האחרונים של המלחמה התנגד קוב לשווא להצעתו של הגנרל רוברט אדוארד לי לגיוס עבדים לצבא הקונפדרציה. מתוך חשש שצעד כזה יפגע באמינות של ההצדקה היסודית של הקונפדרציה לעבדות, שבמרכזה עמדה הקביעה שהאדם השחור הוא נחות, הוא אמר, "אתה לא יכול להפוך עבדים לחיילים, או להפוך חיילים לעבדים. היום בו תהפוך אותם לחיילים הוא היום הראשון של תום המהפכה. ואם העבדים יהיו חיילים טובים, אזי כל תאוריית העבדות שלנו יסודה בטעות".
משפחתו
על משפחת קוב נמנו דמויות בולטות רבות מג'ורג'יה שלפני מלחמת האזרחים ולאחריה. דודו של קוב, שעל שמו הוא נקרא, היה חבר בית הנבחרים של ארצות הברית בשנים 1807–1812 ושירת כקצין במלחמת 1812.
יעקב שור (פלפולא חריפתא)
חתנו הרב שאול בן הרב משה קצנלבוגן כיהן ברבנות בברודי, חלם ופינטשוב.
בת הים הקטנה (סרט, 2023)
עלילה
על התנהגותה החריגה של אריאל מעירות אחיותיה המשועשעות, ולאחר שהוא מאזין לשיחתן, חוקר טריטון את סבסטיאן ומגלה מפיו שהיא הצילה חיי אדם. זועם, ממתין טריטון במערתה של אריאל על מנת להתעמת איתה; וכשהיא מסרבת להישבע שלעולם לא תעלה שוב לפני השטח, הורס טריטון את אוסף החפצים האנושיים שלה. לאחר שטריטון עוזב, מגיעים פסוליאם וחליאם, זוג צלופחי ניבן ירוק שמציגים בפניה את מכשפת הים אורסולה, אחותו של טריטון ודודתה של אריאל, שמציעה לה את עזרתה.
אורסולה תופסת את אריאל וצוללת חזרה לאוקיינוס, שם השתיים נתקלות בטריטון, שמנסה לחלץ לשווא את אריאל מציפורניה של אורסולה. אורסולה מסבירה לטריטון כי העסקה שעשתה אריאל בלתי-ניתנת לשבירה, אך מסכימה לשחרר אותה תמורת חירותו וכתרו, והוא מאובק על ידי פסוליאם וחליאם. אורסולה אוחזת בקלשונו של טריטון בדיוק כאשר אריק מגיע לעזור; ובמהלך התגרה שמתפתחת, היא הורגת בטעות את צלופחיה. בזעמה, משתמשת אורסולה בקלשון כדי לגדול לגודל מפלצתי ומזמנת סערה על מנת לאיים על אריאל ואריק. בחסות הסערה, מצליחה אריאל לגרור את עצמה על גבי ספינה טרופה שהועלתה אל פני השטח ולסובב את ההגה ברגע הנכון על מנת לשפד את אורסולה באמצעות חרטום הספינה השבור. עם מותה של אורסולה, מושב טריטון לתחייה; והוא ואריאל מכירים בהקרבתם של האחד עבור השני. במקביל, אריק מצליח לשוב לחוף, שם סלינה מכירה בכך שאהבתו של אריק לאריאל הייתה אמיתית.
ליהוק
באותו החודש, נמסר על ליהוקו של חוויאר בארדם לגילום דמותו של המלך טריטון, וכי עבור גילום דמותו של הנסיך אריק עברו מאות מועמדים מבחני במה, כולל השחקנים אשר אנג'ל, גאווין לת'רווד, כריסטיאן נבארו, הארי סטיילס וג'ק וייטהול. עם זאת, באוגוסט 2019, נחשף כי סטיילס דחה את הצעה לגלם את הדמות; בריאיון שהתקיים בנובמבר ל-"Capital FM", חשף סטיילס שהיו "מספר דברים" שהוא והאולפנים לא ראו עין-בעין, והצהיר בנוסף: "אני חושב שזה ברור שזה הולך להיות סרט מדהים, אבל הם מצלמים כל כך הרבה זמן ואני רוצה לעשות סיבוב הופעות בשנה הבאה, אולי. עוד לא הכרזתי על זה, אבל כן, זה פשוט לא ממש הסתדר"; עם זאת, על אף דחיית סיבוב ההופעות של סטיילס בעקבות התפרצות מגפת הקורונה, בגילום דמותו של הנסיך אריק זכה השחקן הבריטי ג'ונה האוור-קינג. באפריל 2023, הרחיב מרשל כי סטיילס דחה את התפקיד מכיוון שהיה מעוניין לגלם תפקידים אפלים יותר, ולא מוזיקליים.
ב-18 בפברואר 2020, אישרה מקארתי אישרה את ליהוקה לגילום דמותה של אורסולה במהלך ריאיון ב"המופע של אלן דג'נרס": בדצמבר 2020, הכריזה דיסני רשמית על צוות השחקנים של הסרט, במקביל לחשיפת הסמליל הרשמי.
צילומים
צילומי הסרט החלו רשמית באולפני "פיינווד" בעיר אייבר שבאנגליה ב-30 בינואר 2021. בנוסף, צילומי הסצנות של מקארתי החלו בסופו של דבר באפריל 2021. ב-6 באפריל, הוכרז על צילומי חוץ שיתקיימו בתקופת בקיץ באי סרדיניה שבאיטליה ויימשכו כשלושה חודשים. כמו כן, צילומי חוץ נוספים התקיימו בעיירה פורטו צ'רבו שבאיטליה ובדרום צרפת. ביוני 2021, הושבתו הצילומים פעם נוספת לאחר שהתברר כי מספר מחברי צוות ההפקה נדבקו בקורונה, וחודשו כשבוע לאחר מכן, לפני שתמו רשמית ב-11 ביולי 2021. ב-30 בדצמבר 2021, שיתפה ביילי מספר תמונות חדשות מאחורי הקלעים של הסט, כולל הצצה לדמותה של אריאל. בחשבונה האישי באינסטגרם, שיתפה השחקנית מפר רגעים מתוך הצילומים, בהם תמונה המציגה את תסריט הסרט, שטושטש על מנת למנוע ספוילרים, אך עדיין הראה את שמה בהדפס מודגש. בתמונה נוספת, הוצגה ביילי שוחה במימי סרדיניה, בעוד שתמונה אחרת הראתה את תהליך הפקת הסרט באמצעות CGI. בפברואר 2023, חשף מרשל כי הוא מקווה שעבודת הפוסט-פרודקשן על הסרט תושלם עד מרץ, ואמר:
מוזיקה
ב-17 במרץ 2017, נמסר כי המלחין אלן מנקן, שבעבר עבד על הלחנת וכתיבת השירים עבור הסרט המקורי, ישוב להלחנת העיבוד המחודש ולכתיבת שירים חדשים לצד המפיק לין-מנואל מירנדה. שלושה חודשים לאחר מכן, הצהיר מנקן שעבודתו על הלחנת הסרט הושהתה בשל לוחות הזמנים של מירנדה ומארק פלאט על הפקת הסרט "מרי פופינס חוזרת". ב-20 במאי 2019, מנקן הצהיר כי העבודה על הסרט תהיה הפרויקט הבא שלו, לאחר עליית עיבוד הלייב-אקשן "אלאדין" לאקרנים, וב-9 ביולי, אישר מנקן כי הוא ומירנדה החלו לעבוד על כתיבת השירים החדשים לסרט. בהיותו מחליף את הליריקן של הסרט המקורי, הווארד אשמן המנוח, חש מירנדה ש"[הוא] בהחלט לא יגיע לרמת" עבודתו של אשמן, בטענה ש"אף אחד לא יכול לכתוב כמוהו". ב-16 בינואר 2020, אישרה ביילי כי השיר "Part of Your World" מהסרט המקורי יופיע גם בעיבוד המחודש. ב-10 בפברואר 2020, חשף מירנדה שהוא ומנקן כתבו ארבעה שירים חדשים לסרט. ב-19 בפברואר 2021, ציין מנקן כי השירים החדשים יהיו "תערובת" של הסגנונות שלו ושל מירנדה, ופירט שהשירים יכללו "קצת ראפ", ברוח יצירותיו הקודמות של מירנדה, ובסגנון הקרוב יותר לסגנון עבודתו הקבוע.
ב-22 בספטמבר 2021, אישר מנקן בפודקאסט "For Scores" של דיסני כי הסרט יכלול ארבעה שירים חדשים. בנוסף, סיפר מנקן על "רתיעתו" של מירנדה מהסיכוי ללכת בדרכו של הווארד אשמן המנוח ולעבד את שירי הסרט המקורי. ב-24 בנובמבר 2021, במהלך ריאיון שנערך עם "Collider", סיפר מירנדה על הערצתו לסרט המקורי, וכיצד שיריהם של אשמן ומנקן עזרו לעצב את ילדותו:
תגובת הקהל
בביקורתה, שיבחה ונסה ארמסטרונג מהאתר "" את הסרט, וסיכמה כי ללא ספק "הסרט יהפוך לחלק בלתי נשכח מילדותם של צעירים רבים, ואני לא יכולה לחכות לצפות בזה עם בתי." בכתבתה, שיבחה זואי רוז בראיינט מהאתר "Next Best Picture" את שימור בסיסו הנוסטלגי של הסרט, אך לצד זאת מתחה ביקורת על האפקטים החזותיים, אם כי סייגה שהם היו "טובים בהרבה ממה שהקדימונים המושמצים גורמים לך להאמין לעיתים קרובות." לקס בריסקוסו מהאתר "TheWrap", כינה את הסרט "טייק חדש על קלאסיקה אהובה, שלא מפחד לקחת סיפור אגדה ולהפוך אותה לאמיתית ככל האפשר, מזמין את הקהל שלו לצלול למים פראיים לצד הדמויות המרכזיות המרתקות והמקסימות שלו." מהאתר "CNN", כתב בריאן לורי כי הסרט "מחזיק מעמד תחת משקלן של הציפיות הללו, משמר את מהות הסרט המקורי תוך עדכון היבטיו החלשים ורוכב על גל לוהט של נוסטלגיה שקשה לעמוד בפניו." רוס בונימה מהאתר "Collider", כתב כי אולי הסרט "לא תואם את גדולתו של הסרט המקורי, אבל הוא רימייק נדיר שראוי להיות חלק מעולמנו". פיט האמונד מהאתר "Deadline Hollywood" כתב כי "מרשל עשה סרט עם כל הקסם שנדרש על מנת לגרום לו להצליח, ואם הוא לא החליף את הסרט המקורי בליבנו, לפחות הוא ביים סרט שיכול לעמוד לצדו ויהפוך חלק בלתי נשכח מעולמנו הקולנועי." מורין לי לנקר מהאתר "אנטרטיינמנט ויקלי" שיבחה את ביצועיהם של ביילי, האוור-קינג ומקארתי, וכינתה את הנאמבר "מתחת לים" כגולת הנאמברים המוזיקליים הטובים ביותר של הסרט.
עתיד
בספטמבר 2021, נמסר כי אולפני דיסני שוקלים להפיק בעתיד סרט המשך פוטנציאלי. ב-25 באפריל 2023, רמז מרשל על הפוטנציאל להפקת סרטי המשך נוספים לסרט, אם יזכה להצלחה בקופות: טרם אושר אם סרטי ההמשך הפוטנציאליים יהיו סיפורים מקוריים חדשים לגמרי או שעלילותיהם ישאבו השראה מסרט ההמשך של הסרט המקורי "בת הים הקטנה 2: השיבה לים" (2000), שהתמקד בבתם של אריאל ואריק, מלודי, או מסרט הפריקוול שהופץ ישירות ל-DVD, "בת הים הקטנה 3: סיפורה של אריאל" (2008). כשנשאלו על סרט המשך פונטציאלי, התייחסה ביילי ל"השיבה לים" כמקור השראה פוטנציאלי עבורו, בעוד שהאוור-קינג הביע עניין להיות זה שהופך לבן ים בסרט ההמשך. בנוסף, הביעו מקארתי וברדם עניין בפיתוח סרט ספין אוף פוטנציאלי שיתמקד בעברם של אורסולה והמלך טריטון כאחים.
החצי הכחול - הרפורמה להצלת הים התיכון
המיזם החל לפעול בשנת 2012 תחת הקמפיין "דגים באחריות", אשר קידם את הרפורמה בענף הדיג בים התיכון. בשנת 2018, הקמפיין התרחב למיזם החצי הכחול שכיום, בנוסף להמשך הובלת רפורמת דיג בת-קיימה, פועל להקמה של שמורות טבע ימיות, הגנה על מינים בסכנת הכחדה, קידום תכנון ימי נכון מול גורמי פיתוח, קידום הסדרה סביבתית והגנה על הטבע במים הכלכליים, ויצירת מערך הסברה בתחום הים התיכון באמצעות מאגר מידע אינטרנטי.
איריס בר און
קורות חיים
ב-2003 העלתה מופע על זוגיות ומשפחה, עם אסף אשתר ואיריס ברנע, בשם "סיפורים ממין אחר". ב-2007 העלתה את המופע הקומי "טוב לי או רע לי" עם ננסי ברנדס, על זוגיות, אהבה ומין. ב-2011 העלתה מופע קומי שכתבה, בשם "זוגיות זה לא צחוק", על מין, משפחה ויחסים.
אין רשע בעולם
פרסים והכרה
בנובמבר 2021 הסרט זכה בפרס הסרט הטוב ביותר בפסטיבל הסרטים בסידני.
שוש אביגל
קורות חייה
אביגל הייתה נשואה לעמוס גפן, מוציא לאור ומתרגם של מדע בדיוני ולצחי אביגל. משניהם התגרשה. מנישואיה הראשונים נולד הבן עידן. בשנותיה האחרונות חיה בזוגיות עם אברהם שוורץ.
גלוטוכרונולוגיה
השיטה של סוואדש
כאשר רוצים למדוד את הזמן שעבר מאז התפצלות של שתי שפות זו מזו, יש לתרגם את רשימת סוואדש לכל אחת מהשפות, ואז לספור את הקוגנטים, כלומר המילים שצורתן דומה ומוצאן משותף. ככל שמספר הקוגנטים גדול יותר, השפות קרובות יותר, והזמן שעבר מאז שנפרדו זו מזו קצר יותר.
הלן גרלי בראון
הוֹצָאָה לְאוֹר
בספטמבר 2008 נבחרה גרלי לאמריקני ה-13 בעוצמתו מעל גיל 80 על ידי המגזין סלייט.
מוֹרֶשֶׁת
תרומות אלו יצרו יחד תוכניות מדיה חדשות (מכון דייוויד והלן גרלי בראון לחדשנות מדיה בקולומביה) והחלו יוזמות לטובת נוער בסיכון (NYPL BridgeUp) והגברת הייצוג של נשים וקבוצות מיעוטים בדיסציפלינות STEM (מדע, טכנולוגיה, הנדסה ומתמטיקה).
שולמית מוריה
ביוגרפיה
ב-15 במאי 1948 החלה לשמש כקריינית קול ישראל בערבית, שם עבדה עד לשנת 1954. בתוכניתה יכלו העולים מעיראק לשלוח דרישות שלום ליקיריהם המאזינים לתוכנית בעיראק, זאת לאחר שהופסקו שירותי הדואר בין ישראל לעיראק ובכך ניתק הקשר בין בני משפחה וקרובים יהודים רבים אשר שהו במדינות השונות.
פרצת נתונים
פרצת נתונים (לעיתים נקרא: זליגת מידע, דליפת מידע, הברחת מידע, זליגת נתונים או דלף מידע) היא בעיית אבטחה שבה התרחשה גישה למידע על ידי גורמים שאינם מורשים לכך, בטעות או בכוונה תחילה .לעיתים מידע זה נחשף לציבור, מה שמוביל לנזק תדמיתי ואזרחי בצורה של דוקסינג, פריצות ותרמיות הנשענות על הפרטים שהוברחו, בדרך כלל בצורה של הנדסה חברתית.
פיטואסטרוגן
פעילות
פיטואסטרוגנים נספגים בקלות והם נמצאו בדם, במיץ המרה, בחלב אם, בזרע ובהפרשות של בני אדם ובעלי חיים. השפעתם תלויה בריכוז שלהם, בריכוז האסטרוגנים האנדוגניים בדם, באיבר בגוף האדם ובגורמים נוספים. ההשפעה האסטרוגנית של הפיטואסטרוגנים היא בסדר גודל של 10-2 עד 10-3 מזו של אסטרדיול, אך הריכוז שלהם עשוי להיות פי 100 מאסטרוגנים אנדוגנים. פיטואסטרוגנים משפיעים גם על תהליכים מטבוליים שאינם קשורים לאסטרוגן, כגון חלוקת תאים, אנגיוגנזה (יצירת כלי דם), שינוע סידן, השפעה על הורמון הגדילה, חמצון ליפידים, והתמיינות תאים. לאור המחקר האפידמיולוגי והקליני שהצטבר פיטואסטרוגנים נחשבים מועילים לבריאות.
קבוצת TUI
היסטוריה
בין השנים 2002–2014 הייתה TUI נותנת החסות של קבוצת הנובר 96 בבונדסליגה, יותר מכל נותנת חסות אחרת בליגה אי פעם.
רוחי אל-ח'טיב
חייו
אל-ח'טיב חזר לבסוף אל יהודה ושומרון במאי 1993, ונפטר כעבור כשנה.
מדינת חלב
אוכלוסייה
חאלב הייתה גם בית לאחת הקהילות הנוצריות העשירות והמגוונות ביותר של המזרח. נוצרים המשתייכים לתריסר קהילות שונות (בעיקר הכנסייה האפוסטולית הארמנית, הכנסייה המלכיתית היוונית-קתולית והכנסייה הסורית-אורתודוקסית) ייצגו כשליש מאוכלוסיית העיר חלב, מה שהפך אותה לעיר עם הקהילה הנוצרית הגדולה ביותר במזרח התיכון מחוץ ללבנון. נוצרים רבים ישבו במחוזות המזרחיים של המדינה, כמו גם, קבוצות אתניות בעיקר של סורים ואשורים.
רחל ירושלמי רוזן
ביוגרפיה
בין השנים 2004–2005 הייתה פרופסור אורח ב בקנברה במחלקה למתמטיקה שימושית, ובין השנים 2012–2013 באוניברסיטה הטכנית של איינדהובן, הולנד. היא יושבת ראש הקתדרה על שם סטנלי ד. וניקי וקסברג לחומרים מתקדמים באוניברסיטת בן-גוריון בנגב.
ארז משולם
ביוגרפיה
ב-1988 ייסד את "תיאטרון הכרכרה", תיאטרון חברתי שהפקותיו נכתבות ומבוימות על ידי משולם. עד סוף 2010 יצר משולם 22 הצגות בתחומים חברתיים והצגות לילדים, וכן הרצאות בנושאים חברתיים ופרויקטים עבור נוער בסיכון, אסירים, לוקים בפיגור שכלי, ילדים חולי סרטן ומשפחותיהם ועוד.
לידיה רבינוביץ'-קמפנר
ביוגרפיה
רבינוביץ-קמפנר נפטרה בשנת 1935 בברלין, בגיל 63, מסיבות שלא פורסמו.
אלחנדרה גוזמן
ביוגרפיה וקריירה
בשנת 2021 הצטרפה לצוות השחקנים הראשי בדמותה של אסטריד בעונתה השנייה של הסדרה הקומית "משחק המפתחות", שעלתה לשידור באמזון פריים וידאו.
נטע וינר
במה: תיאטרון, מחול ויצירה רב-תחומית
בשנת 2013 היה מחזאי בהצגה 'על החיים ועדה מוות' שביים רז וינר. היצירה עוסקת בעדותה של עדה, אישה מבריקה ובעלת תושייה שהצליחה כנערה לשרוד את תלאות מלחמת העולם השנייה, לחבור לפרטיזנים וגם לעלות לארץ. היא הועלתה במסגרת אירועי פסטיבל ישראל.
בשנת 2018 היה כוריאוגרף ובמאי שותף לצד סתיו מרין ביצירה GENERATSIOONID, בהשתתפות להקת המחול האסטונית Fine5. היצירה הוצגה בבכורה בטאלין, אסטוניה בספטמבר 2018.
בשנת 2020 זכה וינר בפרס שכטר-רבינוביץ ליצירה ישראלית מקורית לשנת 2020. מנימוקי ועדת הפרס: "'בהרכב ובבית סיסטם עאלי, בשירי הספוקן וורד, ביצירות הבימתיות זוכות הפרסים שלו ובאלבום הסולו שלו “בזכות השיבה” הוא נע בין זהויות, זמנים ואופני ביטוי, וניכר כי הוא יוצר ביחס מתמיד למרחב בו הוא חי. תוך כבוד, הקשבה ורגישות, יצירתו של נטע וינר היא מבע אקטואלי, תזזיתי ומרקיד לישראל המגוונת, העשירה בקהילות, שפות וסיפורים היסטוריים. כל אלו מדברים זה עם זה וחיים זה לצד זה במעשה היצירה של וינר'."בשנת 2021 היה כותב שותף ושחקן ראשי בהצגה 'שמואל – אופרת היפ הופ' בבימוי מולי שולמן ובהפקת אנסמבל תיאטרון תמונע.
אלבומים ויצירה מוזיקלית
וינר הוא זמר-יוצר, ראפר ונגן אקורדיון. הוא הסולן ובין מייסדיו של הרכב ההיפ הופ 'סיסטם עאלי', שנוסד ב-2007. שירי ההרכב נכתבים ומבוצעים בשש שפות – עברית, ערבית, רוסית, אנגלית, יידיש ואמהרית.
קולנוע וטלוויזיה
בשנת 2002 שיחק בסרט 'זמזום' בבימוי יגאל בורשטיין.
בשנת 2022 שיחק בסדרה 'ריקוד האש' בבימוי רמה בורשטיין עבור 'YES'.
חיים אישיים
וינר מתגורר ביפו עם בת זוגו, הכוריאוגרפית והרקדנית סתיו מרין ובתם. השניים יצרו ושיתפו פעולה במספר מופעים.
עונת 1940 בליגה ב'
הליגה פוצלה לשלושה מחוזות: מחוז צפון, מחוז שומרון ומחוז דרום. העונה הסדירה החלה ב-27 בינואר 1940 והסתיימה ב-14 ביולי 1940. משחקי הפלייאוף שוחקו לאחר מכן.
עארף א-דג'אני
ביוגרפיה
בשנת 1919 היה בין יוזמי כינוס אספה פלסטינית לאומית, הקונגרס הערבי-פלסטיני, שנערכה בירושלים וקראה ליצירת ממשלה פלסטינית בשיתוף סוריה ולדחיית טענות התנועה הציונית. א-דג'אני נבחר לסגן נשיא האספה ועמד בראש תנועת "פלסטין לפלסטינים". בתוך הוועידה, היה המתנגד העיקרי למגמת האחדות הסורית.
החיים הקשים של אר ג'יי ברגר
הסדרה מתמקדת בדמותו של אר ג'יי ברגר (בגילומו של פול לקונו), נער לא מקובל חברתית הלומד בבית הספר הבדוי תיכון פינקרטון שבאוהיו. חבריו הטובים של ברגר הם מיילס ג'נר (ג'ארב דופלייס) ולילי מירן (קארה טייטס). ברגר מאוהב בג'ני סוונסון (אמבר לנקסטר), שהיא חברתו של מקס אוונס (ג'ייסון בלייר), הבריון. הסדרה מציגה את תהליך התבגרותן של הדמויות.
הפקה
בכל אחד מ-12 הפרקים בסדרה ישנה סצנה מונפשת דו־ממדית.
Shangó
Shangó (שאנגו) הוא אלבום האולפן ה-13 של להקת סנטנה. האלבום הגיע למקום ה-22 במצעד הבילבורד 200 של שנת 1982, הלהיט שבלט באלבום - "Hold On" זכה אף הוא במקום ה-15 במצעד הבילבורד 100 של אותה השנה.
אוסטקהקה
המנה סמיכה ומעודנת, בעלת מרקם של קרם וכוללת גם שקדים. לרוב, תוגש העוגה חמימה עד פושרת לצד ריבות, דובדבנים או תותים, פירות שונים, קצפת ולעיתים רחוקות גם לצד גלידה. הסיבה שהעוגה מוגשת לסועדים חמימה היא שחום רב מדי יפגע בטעמה, ואילו קור יגרום למרכיביה להיות קשים ומוצקים מדי.
מתכון
את האוסטקהקה מכינים על ידי הוספת אנזים הגבנה לחלב והמתנה עד שהקזאין מתגבש. קצפת, סוכר, ביצים, שקדים מתוקים ומרים מעורבלים יחד כי ליצור תבליל. הבלילה מוכנסת לתנור והמנה מוגשת פושרת שכן חום רב יפגע בטעם הייחודי של המרכיבים.
מידע נוסף
מאחר שתהליך הגבנת החלב אורך זמן ארוך יחסית, הוצעו רכיבים אחרים להכנת האוסטקהקה. באחת מן הגרסאות משתמשים בגבינת קוטג' במקום בחלב עם תוספים.
במטבח האמריקאי והרוסי קיימים קינוחים דומים, אחד מהם מכונה עוגת לבן "דמעות המלאכים".
יוסף שפירא (מבקר המדינה)
עיסוקים נוספים
בשנת 1997 היה חבר בוועדת שטרסברג-כהן לבדיקת מעמד הרשמים בישראל.
פעולה ישירה (ארגון טרור)
היסטוריה
בדצמבר 1981 נעצר בפינלנד פעיל בארגון בשם לאהורי בנשלאל בחשד לזיוף "המחאות מטיילים", פעולה ממנה הרוויח הארגון הון רב. בנשלאל התאבד בתאו ב-1982, אך פעילי הארגון סירבו לקבל זאת בהאמינם שלשירותי הביטחון הפיניים הייתה יד בכך, והקימו תא טרור על שמו.
ב-1985 בא הארגון בברית עם כנופיית באדר-מיינהוף ("סיעת הצבא האדום") הגרמנית. במהלך תקופה זו נטלו שני הארגונים אחריות על פיגוע חבלני שבוצע בבסיס חיל האוויר האמריקני ריין-מיין שבגרמניה בו נרצחו 2 בני אדם.
ב-21 בפברואר 1987 נעצרו ארבעה פעילים מרכזיים בארגון, וביניהם המייסד והמנהיג ז'אן-מארק רוייאן, ונידונו למאסר עולם. ז'ואל אוברון, אחד מארבעת הבכירים, שוחרר בשנת 2004 עקב מחלת הסרטן ממנה נפטר שנתיים לאחר מכן. מעצר הבכירים הוביל בפועל לירידה משמעותית בפעולות הארגון עד להפסקת פעולותיו.
מדינת סוריה
לאחר המרד
בעוד שהמדינה נהנתה במידה מסוימת של אוטונומיה כמנדט, צרפת הפעילה סמכות משמעותית על הממשלה. אולם המרד הסורי הגדול הביא לכך שצרפת הקלה על אחיזתה בסוריה.
לילי טוביאס
The nationalists and other Goluth studies (קובץ סיפורים קצר)
הקובץ מכיל שבעה סיפורים קצרים בנושאי יהדות וציונות. יצא לאור בשנת 1921.
Eunice Fleet
הרומן שפורסם בשנת 1934 מבוסס על סיפורו של אחיה ועוסק ביחס לסרבני מצפון במלחמת העולם הראשונה. הגיבורה נחרדת מסירובו של בעלה להתגייס למלחמה. לאחר שנכלא היא מסרבת לבקרו בכלא ורק לאחר מותו במהלך המאסר היא מצליחה לבחון מחדש את מעשיו ומעשיה שלה.
המדינה האסלאמית בקווקז
היסטוריה
בתחילת 2016 הם פרסמו מספר מסמכים המפרטים את פעולותיהם בסוריה, עיראק, צ'צ'ניה ודאגסטן, לרוב התנקשויות באנשי משטרה ואנשי צבא מקומיים (דגסטאן וצ'צ'ניה) ו"פעולות צבאיות" בסוריה, בהן התפארו בהרג כמה חיילים וקצינים רוסים. ב-4 בדצמבר 2016 דיווחו שירותי הביטחון הרוסיים כי הרגו את אסילדארוב וארבעה ממקורביו בפשיטה על בית במחצ'קלה.
יחסי ג'מייקה–רוסיה
סקירה כללית
עם התפטרותו של מייקל מאנלי, יחסי הסחר והכלכלה בין המדינות החלו להצטמצם באחת. מאז 1991 נפסק היבוא הרוסי של בוקסיט מג'מייקה, שהיה בסיס לסחר הדו-צדדי. משלוחי מכוניות לאדה לג'מייקה נפסקו. בשנת 1993 נציגות הסחר הרוסית בקינגסטון נסגרה.
לאחר קריסת ברית המועצות, ממשלת ג'מייקה הכירה בפדרציה הרוסית בינואר 1992 כמדינה יורשת של ברית המועצות.
שלוש אחיות
מערכה שלישית
המערכה השלישית נפתחת כעבור שנה בחדרן של אולגה ואירינה (סימן ברור לכך שנטשה השתלטה על משק הבית, מכיוון שבעבר היא ביקשה מהן לחלוק ביחד את החדר, כדי שבנה יוכל לקבל חדר משלו). פרצה שרפה בעיר וכתוצאה ממשבר זה, אנשים נכנסים ויוצאים מהחדר, נושאים עמם שמיכות ובגדים על מנת להגיש עזרה. אולגה, מאשה ואירינה כועסות על כך שאחיהן אנדרי מישכן את הבית, על מנת להחזיר את הכספים שהפסיד בהימורים והאציל את הסמכויות לאשתו. אולגה הנוכחת באכזריותה של נטשה כלפי אנפיסה, המשרתת הקשישה, מנסה לעמוד לצידה, אולם אינה מצליחה בכך. מאשה, מתוודה בפני אחיותיה על אהבתה לורשינין ("אני מאוהבת, מאוהבת... מאוהבת באיש הזה...") בשלב מסוים, קוליגין (בעלה) נכנס לתוך החדר, מצהיר על אהבתו כלפיה ויוצא משם. אירינה נואשת בשל משלח ידה, היא עוסקת בהוראה. היא אפילו ממורמרת בשל שאיפותיה המטופשות והחינוך שלה ("אני כבר לא זוכרת איך אומרים באיטלקית חלון או תקרה"). בעידודה של אולגה היא מחליטה להיענות להצעות הנישואים של טוזנבך למרות שהיא אינה אוהבת אותו. צ'בוטקין מועד אל החדר בעודו שתוי, מפיל שעון שהיה שייך לאמן של האחיות, אותה אהב והשעון מתנפץ על הרצפה. אנדרי בהתפרצות של שנאה עצמית, מספר על חוסר התכלית של החיים ואכזבתו מאופיה של נטשה ומתחנן בפני האחיות שיסלחו לו על הכול.
חוק הפטריוט
פרק II: נוהלי מעקב
הוראה אחרת השנויה במחלוקת, היא זו המאפשרת ל-FBI ליתן צו המחייב הפקתם של כל הדברים המוחשיים (כולל ספרים, תקליטים, ניירות, מסמכים ופריטים אחרים) לחקירה על מנת להגן מפני טרור בינלאומי או פעילות מודיעין חשאית, ובלבד שחקירה כזו של אדם בארצות הברית לא מתבצעת אך ורק על בסיס של פעילות המוגנת על ידי התיקון הראשון לחוקת ארצות הברית.
פרק VI: קורבנות טרור ומשפחותיהם
הסעיף השישי מתקן את חוק קורבנות עבירה 1984 (VOCA) ביחס לדרך בה הקרן לקורבנות טרור מנוהלת וממומנת. שינויים נעשו ב-VOCA על מנת לשפר את מהירות האספקה של סיוע למשפחות נושאי משרות בתחום על ידי ביצוע תשלומים מהירים לנושאי המשרות או למשפחותיהם. על פי השינויים, חלה חובה להעביר את התשלומים לא יאוחר מ-30 יום לאחר היום בו נושא המשרה נפצע או נהרג במסגרת שירותו. לעוזר לתובע הכללי של ארצות הברית ניתנה הסמכות המורחבת, כאמור בסעיף 614 לחוק הפטריוט, להעניק מלגות לכל ארגון שמנהלת Office of Justice Programs (סוכנות במחלקת המשפטים של ארצות הברית שמתמקדת במניעת פשיעה באמצעות מחקר ופיתוח) הכוללת תוכנית הטבות לקציני בטיחות הציבור. שינויים נוספים בקרן לקורבנות הפשע הגדילו את סכומי הכסף בקרן ושינו את האופן בו חולקו הכספים. הסכומים הזמינים למענקים שבוצעו דרך הקרן לקורבנות פשיעה הזכאים לפיצוי, עלו מ-40% ל-60% מכלל הכספים בקרן. התוכנית יכולה להעניק פיצוי לאזרחי ארצות הברית אשר נפגעו מחוץ לגבולות ארצות הברית. בוטלו מבחני הזכאות לאלו אשר זכאים לפיצוי. תחת VOCA רשאי המנהל להעניק מענק שנתי לתמיכה בתוכניות סיוע לקורבנות פשע, מכספי הקרן הייעודית. הועבר תיקון כך ש-VOCA יכלול גם נושאים במשרה מתחומי וושינגטון הבירה, פוארטו ריקו, איי הבתולה של ארצות הברית וכל טריטוריה אמריקאית אחרת. VOCA מספק גם פיצוי וסיוע לקורבנות טרור ואלימות המונית. תיקון זה נעשה על מנת לאפשר למנהל להעניק מענקים משלימים למדינות לפיצוי קורבנות פשיעה ותוכניות סיוע, לארגונים המעניקים שירות לקורבנות, ארגונים וגופים ציבוריים (בממשל הפדרלי, המדינתי או המקומי), וכן ארגונים לא ממשלתיים המספקים סיוע לקורבנות הפשע. הכספים יכולים לשמש על מנת לספק סיוע חירום, כולל מאמצים לתגובה בשעת משבר, סיוע, פיצויים, הכשרה וסיוע טכני לחקירה ולהעמדה לדין של אנשים הקשורים לטרור.
פרק VIII: חוק הטרור הפלילי
הסעיף השמיני משנה את הגדרות הטרור, ומכונן או מגדיר מחדש חוקים הבאים להתמודד איתו. הסעיף מגדיר מחדש את מושג ה"טרור מבית" כך שיכלול בהרחבה הרס המוני כמו גם התנקשות או חטיפה כפעולות טרור. ההגדרה כוללת גם פעולות אשר "מסוכנות לחיי אדם, שמפרות את החוק הפלילי של ארצות הברית או כל מדינה" ואשר נועדו "להפחיד או לכפות על האוכלוסייה האזרחית" "להשפיע על מדיניות הממשל באמצעות הפחדה או כפייה" או נעשים "כדי להשפיע על מדיניות הממשל על ידי השמדה המונית, התנקשויות או חטיפות" בתוך תחום השיפוט של ארצות הברית. טרור נכלל גם בהגדרה של ניהול עסק בלתי חוקי (שמתנהל בדרך כלל תחת החסות של ארגוני פשע מאורגן). מושגים המתייחסים לטרור קיברנטי הוגדרו מחדש כך שיכללו את המושגים "מחשב מוגן", "נזק", "הוכחה" (conviction), "אדם" ו"אובדן".
פרק IX: מודיעין משופר
הפרק התשיעי מתקן את חוק הביטחון הלאומי (1947) כך שמנהל הביון המרכזי (DCI - Director of Central Intelligence) יקבע דרישות וסדרי עדיפויות למודיעין חוץ שנאסף תחת FISA ולספק סיוע לתובע הכללי של ארצות הברית על מנת להבטיח שמידע הנובע מאמצעי מעקב אלקטרוניים או חיפושים פיזיים מופץ למטרות מודיעין זר יעילות וממשיות. למעט מידע שעלול לסכן חקירה מתמשכת בתחום אכיפת החוק, נדרש מהתובע הכללי של ארצות הברית, או ראש מחלקה או סוכנות פדרלית אחרת עם אחריות לאכיפת חוק, למסור למנהל כל מודיעין חוץ שהושג על ידי מחלקת המשפטים של ארצות הברית. התובע הכללי של ארצות הברית ומנהל הביון המרכזי הונחו לפתח נהלים אותם על התובע הכללי למלא על מנת ליידע את מנהל הביון המרכזי, מבעוד מועד, על כוונה לחקור פעילות פלילית של מקור מודיעיני זר בהתבסס על רמז מודיעיני של חבר בקהילת המודיעין. התובע הכללי גם הונחה לפתח נהלים באשר לדרך הטובה ביותר לנהל נושאים אלו. פעילות טרור בינלאומית הוכללה בתחום מודיעין החוץ תחת חוק הביטחון הלאומי (1947).
נובידבור מזובייצקי
יהודי נובידבור
ערב מלחמת העולם השנייה נמנו בעיר כ-4,500 יהודים, כמחצית מתושביה. עם כיבוש העיר בספטמבר 1939 בידי הגרמנים, לאחר הפצצות בהן נהרגו מאות יהודים, הוטלו על יהודי היישוב גזירות שונות, ובהן חובת ענידת טלאי צהוב, וכן נשרפו בפומבי ספרי תורה בעיר. בתקופה זו נמלטו מהעיר יהודים רבים לוורשה.
רחוב נובידבור בחולון, שבו התגוררו כמה מניצולי העיר לאחר עלייתם לארץ, מנציח את זכר הקהילה.
סקוט מק'קול
ביוגרפיה בדיונית
מק'קול עובד כעוזר וטרינר בקליניקה לבעלי חיים של ד"ר אלן דיטון. בעונה הראשונה הוא מתאהב באליסון, בת למשפחת ציידים. הם הופכים לזוג, ונפרדים בסוף העונה השלישית בעקבות מותה. בעונה השלישית מתאהב בקירה, תלמידה חדשה בבית הספר, ובעונה הרביעית הם הופכים לזוג. בסוף עונה 5 הם נפרדים מפני שקירה הצטרפה להולכות העור. בסוף עונה 6 הפך לבן זוגה של מאליה.
תקיפה באמצעות חומצה
ברוב התקיפות בחומצה נפגע אדם יחיד, ובמקרים רבים התוקף מצליח להימלט.
תקיפות חומצה מפורסמות
עורך הדין יורם שפטל, סנגורו של ג'ון איוון דמיאניוק, הותקף ב-1 בדצמבר 1988 על ידי ניצול שואה, ישראל יחזקאלי, שהתיז עליו חומצה מלחית בריכוז גבוה, ממנה שפטל נכווה בפניו ונפגע חמורות בעינו.
תקיפות חומצה ברשות הפלסטינית
בעזה בוצעו בשנות השמונים והתשעים תקיפות רבות בחומצה נגד נשים שנטען שלא התלבשו בצניעות, על ידי שמרנים המזוהים עם חמאס והאחים המוסלמים.
השפעות רפואיות
נזקים נוספים שנרשמו הם נזק לגולגולת ולשיער, חירשות, עיוורון חלקי או מלא, כיווץ ועיוות של האף והנחיריים, איבוד טווח התנועה של השפתיים, חשיפת חניכיים, וקשיים באכילה ובדיבור. שאיפת אדי חומצה בדרך כלל גורמת לבעיות בנשימה וחסימת נתיבי אוויר.
תיאורים בדיוניים
בסרט "מגע של רשע" (1958) בורח השחקן צ'רלטון הסטון מניסיון תקיפה בחומצה, והסרט מציג בצורה דרמטית את מה שהיה עלול לקרות אילו התקיפה הייתה מצליחה.
קמפונית שחורה
התנהגות
קמפוניות שחורות לא יכולות לאכול או לעכל עץ, אבל הן יכולות לפרוץ עץ, מה שיכול לגרום נזק רב למבנה. זאת בניגוד לטרמיטים היכולים לעכל עץ.
ליה תומאס
ביוגרפיה
תומאס תיארה את המעבר שלה בראיון וידאו באתר-SwimSwam.
מחלוקת וטענות לאי-הוגנות
ההשתתפות של תומאס בתחרויות נשים והניצחונות שלה משנת 2022 במיוחד עוררו מחלוקת וטענות לאי הוגנות, כשמספר ספורטאים ולא-ספורטאים ביקשו לאסור על תומאס להתחרות מול נשים.
קותי סבג
בטלוויזיה
בדצמבר 2022 החל להשתתף באופן קבוע בתוכנית האירוח הסאטירית "מה שתגידו" של כאן 11.
נועם סגל
ביוגרפיה
נועם סגל נולדה באילת בשנת 1981. למדה לתואר ראשון במדע המדינה ופילוסופיה באוניברסיטת תל אביב (2007), ותואר שני ודוקטורט בלימודי הרמנויטיקה ופרשנות באוניברסיטת בר-אילן (2017).
חיזו בטטה
אחיו, שמעון –
שמעון הוא דעתן, ולא מפחד להביע את דעתו בפני אחיו, אימו ואחרים, דבר המנוגד לסודיותה והסתגרותה של אימו. בעיני אחיו, הוא זה שחושף את האור החיצוני שאסור לדעת על קיומו, "בזמן שאמא הלכה לחנות, שמעתי אותו אומר לי, 'עד מתי נחיה ככה?' ואני נבהלתי כאילו דיבר אליי במילים שאסור לדבר בהן, כאילו הראה לי אור שאסור לראות". שמעון אף מורד בכינויים של האם: הוא קורא לאחיו "אדי", וכשאחיו קורא לו "בטטה" הוא לא קורא לו "חיזו" בחזרה.
האם –
היא אינה מנחילה לילדיה דבר מלבד שתיקותיה והצורך להילחם על הקיום: " 'אם אין לי עם מי לדבר אני לא צריכה לדבר', אמרה תמיד, וניסתה להסביר לנו שככה צריך להיות גם בבית הספר, 'אתם לא תדברו סתם אל המורים שלכם, רק אם הם שואלים אתכם' ". נוסף לכך, היא אינה מצטיירת כאם רגישה במיוחד, ומשדרת כלפי בניה חזות נוקשה ושרדנית ללא רגש, למעט מקרים נדירים שהיא מפזרת אהבה וחום לילדיה כדי לקרבם אליה.
המחאה בסיפור על המציאות החברתית
מושג ה"בית" כה משמעותי בעיני האחים ("אוהבים את הבית יותר מכל דבר", "אני שמעון ואמא לא יכולים בלעדיו") עד שהוא הופך לפרדוקסלי - האהבה הטבעית של חיזו לבית מסתירה או משכיחה ממנו את צרותיו וקשייו. הסיפור עוסק בעיקרו בקשר החזק שנוצר בין משפחה לביתה. הבית מוצג בסיפור לא רק במובנו החומרי והכלכלי, אלא הבית כעולם של שפה, מנהגים ואורח-חיים, שאינם מתגלמים דווקא בגינוני דת ומסורת נשגבים, אלא בחיי היומיום הבסיסיים והפשוטים.
פרשנויות ומשמעויות בסיפור
הסיפור עוסק ברובו בקונפליקט פנימי אשר מנהל חיזו עם עצמו, בהקשר לעמדות ומאפייני התנהגות שהוא לומד מסובביו וקרוביו. למשל, הבחירה בהסתגרות מהעולם אשר הוא קולט מאמו, מול הכמיהה לפריצה החוצה אל העולם אשר הוא קולט מאחיו הצעיר. כילד הבכור בבית שחסרה בו דמות-אב וכנער מתבגר, מתלבט חיזו בין נאמנותו לאמו, מתוך מילוי תפקידו של אביו החסר בבית, לבין הדחף הטבעי להשתחרר מסביבת הבית, המתוארת כבועה מסביבו, ולפרוץ אל חיים שמלווים בתקשורת עם הסביבה. הוא נקרע בין נאמנותו לאם לבין הזדהות עם אחיו כאשר הוא נוכח במריבות הרבות הנוצרות בין השניים. אף על פי קשייה, מודגש אחדותה וגיבושה של המשפחה למקשה אחת וחיז'ו חוזר על כך מספר פעמים בסיפור.
אמו של חיזו מתוארת בסיפור כאישה אשר מנסה לשרוד במציאות הקשה והעגומה ולהצליח לגדל ילדים. היא נעמדת איתנה נגד כל הקשיים ולא מוותרת בקרב מול כל העולם על מנת לקיים את ילדיה ואת ביתה. כל מהלך חייה מתואר כציר חוזר של פעולות: הליכה לעבודה, הליכה לירקן ולקצב, ובעיקר הטיפול בילדיה ובביתה.
רמת הרברט
הרמה מצויה בין קרחון בלריו, לבין קרחון דריגאלסקי.
פיליפה יורק
1985: ניצחון בקטגוריית ההרים בטור דה פראנס
ב-1985, ערכה יורק את ההכנות שלה לטור דה פראנס בפריז - ניס, כשסיימה במקום השישי, כשהמנצח במרוץ הוא שון קלי. בקטע השני בפריז - ניס שהסתיים במון ונטו, סיימה יורק במקום השני. לאחר מכן התחרתה בטור דה רומאנדי וניצחה את הקטע השני, מקדימה את פסקל סימון וסטיבן רוקס. לאחר מכן ניצחה את הקטע השני ב-GP du Midi-Libre וסיימה רביעית את המרוץ. בטור דה פראנס, התחילה את המרוץ עם מקום 58 בקטע הפרולוג. בקטע ה-11, שהתחיל בפאו והסתיים ב-Guzet-Neige ניצחה את הקטע והתייצבה במקום השביעי הכללי. בקטעים הבאים לקחה יורק נקודות לתחרות קטגוריית ההרים ולבסוף ניצחה את התחרות עם 284 נקודות והפכה ל"מלך ההר" של טור דה פראנס 1984 ולבריטית הראשונה שמנצחת את הקטגוריה. את המרוץ כולו סיימה במקום הרביעי, 14:42 דקות מלורן פיניון המנצח, שגם ברנאר אינו במקום השני וגרג למונד במקום השלישי, מקדימים אותה. המקום הרביעי של יורק כרוברט מילאר היה אז המקום הטוב ביותר של רוכב בריטי בטור דה פראנס. לאחר מכן התחרתה בספרד, כשסיימה תשיעית בקלאסיקה סן סבסטיאן ושישית באליפות העולם שנערכה בברצלונה, 1:08 מ-Claude Criquielion, זוכה מדליית הזהב. לאחר מכן סיימה במקום השביעי בוולטה אה קטלוניה.
1990: ניצחון בדופינה
ב-1990, יורק ניצחה את הקטע החמישי בטור דה רומאנדי וסיימה שנייה את המרוץ, 2 דקות אחרי שארלי מוטה המנצח. היא סיימה שביעית בלה פלש ואלון וניצחה בפעם הראשונה את דופינה ליברה, מקדימה את Thierry Claveyrolat ואת אלבארו מייה. לאחר מכן סיימה שנייה בטור דה סוויס, 41 שניות משון קלי המנצח. בטור דה פראנס השתתפה בפעם העשירית אך לא התבלטה ופרשה במהלך הקטע ה-15. באוגוסט סיימה רביעית בג'יפי קווסט פראנס ובספטמבר סיימה שנייה ב. באוקטובר השיגה את התוצאה הגבוהה ביותר שלה בג'ירו די לומברדיה, כאשר סיימה רביעית.
1991–1995
ב-1993, סיימה במקום ה-15 בוואלטה אספנייה ובמקום ה-24 בטור דה פראנס, המרוצים האלו הפכו לגרנד טורים האחרונים בהן התחרתה. ב-1995, עברה לקבוצת Le Groupement וניצחה במדיה את אליפות בריטניה. בתום העונה פרשה מרכיבה מקצוענית.
ספירת בלוך
מכניקת הקוונטים מבוססת מתמטית על מרחב הילברט. המרחב של מצבים טהורים של מערכת נתון על ידי תת-מרחב חד־ממדי של מרחב ההילברט המתאים. במרחב הילברט דו־ממדי זוהי ספירת רימן.
פיליפה יורק
חיים אישיים ולאחר הפרישה
היא הפכה למאמנת של נבחרת בריטניה במהלך 1997 ושימשה כמאמנת של נבחרת סקוטלנד בטור של בריטניה 1998. ב-2000, דווח בצהובון בבריטניה על כך שיורק עכשיו חיה כאישה. הידיעה פגעה ביורק והיא החלה למעט עם הופעותיה בפומבי, וניתקה בהגדרה את קשריה עם עולם האופניים. אך הופיעה למשחקי חבר העמים הבריטי ב-2002 בתור מילאר.
וינסנט רוצה לים
בשנת 2013 פלוריאן דוד פיץ עיבד את הסרט לספר עלילתי (ISBN 978-3-12-666910-8 / ISBN 978-3-12-666909-2).
וולטר יוסטון
חיים אישיים
יוסטון היה אב לבן אחד, במאי הקולנוע ההוליוודי ג'ון יוסטון מנישואיו הראשונים לריאה גור. יוסטון היה לסבם של כוכבת הקולנוע אנג'ליקה יוסטון והשחקן דני יוסטון והסבא רבא של השחקן האנגלי ג'ק יוסטון.
Dun Dun
Dun Dun הוא סינגל שהוקלט על ידי להקת בנות הקיי-פופ הקוריאנית אוורגלו, מתוך מיני-אלבום הבכורה שלה, Reminiscence. השיר יצא לאור ב-3 בפברואר 2020, על ידי חברת התקליטים יואואה אנטרטיינמנט כסינגל הראשון מתוך המיני-אלבום.
כפר איזון
מידת ההצלחה של הטיפול בכפר
באתר של כפר איזון מדווחות תוצאות חיוביות של דו"ח בדיקה שערך מכון מחקר חיצוני (מכון מרטנס-הופמן) לגבי תוצאות השהייה בכפר על המטופלים:
הסהר המלכותי
הסהר המלכותי (באנגלית: Royal Crescent) הוא רחוב מגורים בן 30 בתים הבנוי בצורת סהר, ונמצא בעיר באת' שבאנגליה. הרחוב תוכנן על ידי ג'ון ווד הבן, ונבנה בין 1767 ל-1774. הרחוב נחשב לאחת הדוגמאות הבולטות בממלכה המאוחדת לאדריכלות ג'ורג'יאנית, והוא הוכר כבניין רשום מדרגה I.
ראובן חזק
חיים אישיים
נשוי לנירה ואב לשלושה. מתגורר בשכונת צהלה בתל אביב.
לכידת אדולף אייכמן
איתורו של אייכמן
הראל שלח לפגישה עם הרמן את קצין המשטרה אפרים אלרום, במסגרת נסיעה שערך באותה עת לכנס של האינטרפול בארגנטינה. הוא נפגש עם הרמן (שהיה עיוור) במקום מגוריו בעיר קורונל סוארז, כ-450 קילומטרים מבואנוס איירס. התברר כי הרמן התגורר קודם לכן באוליבוס, פרבר של בואנוס איירס. הוא נחשף לאפשרות הימצאו של אייכמן שם לאחר שצעיר בשם ניק אייכמן חיזר אחרי בתו, וכאשר קראו בעיתון בשנת 1957 אודות אייכמן ותפקידו במהלך השואה, הבין שזהו האיש. אז גם בירר את כתובת המגורים של אייכמן - רחוב צ'אקאבוקו 4261 בשכונת אוליבוס, שאותה העביר לבאואר.
בחקירה בכתובת ברחוב צ'אקאבוקו התברר כי כשלושה שבועות קודם לכן עבר משם ריקרדו קלמנט עם משפחתו לכתובת אחרת. כמו כן אותר בנקל בנו של קלמנט שעבד בקרבת מקום, ובאמצעות מעקב אחריו התגלה מקום מגוריה החדש של אמו – בית בודד בלב שטח פתוח, ברחוב גריבלדי בסן פרננדו, פרבר במרחק של כ-30 קילומטרים ממרכז בואנוס איירס. חקירה נוספת העלתה כי החלקה שעליה עומד הבית רשומה על שמה של ורה ליבל (שם נעוריה של אשת אייכמן) לבית פיכמן. האפשרות שהיא נישאה מחדש לגרמני שאינו אייכמן הופרכה במהרה.
ההכנות בישראל ללכידת אייכמן
הצוות המבצעי החל בגיבוש תוכנית ראשונית ללכידת אייכמן. נשקלו שתי דרכי פעולה אפשריות: האחת – התפרצות לבית מגוריו של אייכמן ולכידתו שם; האחרת – לכידת אייכמן מחוץ לביתו, בקרבתו או במקום אחר, בעת שיהלך במסלול הליכה ידוע שלו, שייקבע לאחר מעקב ותצפיות.
שאלת הדרך בה יועבר אייכמן מארגנטינה לישראל לאחר שייתפס התגלתה כמסובכת במיוחד. באותם ימים לא התקיים קו תעופה ישראלי סדיר לדרום אמריקה. בדיקה העלתה כי לא ניתן יהיה להעמיד כלי שיט מתאים, שיוביל את אייכמן מארגנטינה בדרך הים. להראל התברר כי בחודש מאי 1960 יחלו בארגנטינה חגיגות מלאת 150 שנה לעצמאות המדינה, וכי מדינות רבות, ובהן ישראל, הוזמנו להשתתף בהן. משרד החוץ עמד לשלוח משלחת לחגיגות אלו. הראל בירר את האפשרות שהמשלחת תצא לארגנטינה במטוס מיוחד, אשר ישמש בדרכו חזרה לישראל להטסת אייכמן. לאחר מגעים בין המוסד, משרד החוץ וחברת אל על הוסדר הדבר ונקבע כי אל על תשלח לארגנטינה מטוס נוסעים ארוך טווח מדגם בריסטול בריטניה. כתוצאה מכך הוכפף כל לוח הזמנים של המבצע ללכידת אייכמן ללוח הזמנים של הגעת המשלחת הישראלית לחגיגות בארגנטינה ושל הגעת המטוס לשם.
ההכנות ללכידה בארגנטינה
בעקבות הדיווח הראשוני של קבוצת החלוץ ב-26 באפריל הורה הראל ליתר אנשי הצוות המבצעי לצאת לארגנטינה. הוא עצמו הגיע לשם לפני כולם, ב-1 במאי. אחרונה הגיעה לבואנוס איירס יהודית נסיהו, ב-11 במאי.
הטסת אייכמן לישראל
בדרכו לארגנטינה נחת המטוס לחניית ביניים ברסיפה שבברזיל ואנשיו נתקלו שם בקבלת פנים עוינת של מפקד שדה התעופה. על כן הוחלט לטוס מבואנוס איירס ישירות לדקר שבסנגל. הדבר היה כרוך בסיכון, שכן המרחק היה גדול במקצת מטווח הטיסה של המטוס, אך בסיוע רוחות מתאימות הגיע המטוס ליעד, אם כי כשבמיכליו כמות מינימלית של דלק. מחשש לביקורות בחניית ביניים נוספת טס המטוס מדקר ישירות לישראל והגיע ליעדו ב-22 במאי, בשעה שבע בבוקר. זמן הטיסה הכולל (ללא חניית הביניים) היה 24 שעות ושלושים דקות. במהלך אותה הטיסה, יהודה כרמל, איש השב"כ שהתלווה למשימה היה אזוק לאייכמן.
פרסום פרטי המבצע
בפברואר 2012 נפתחה במוזיאון בית התפוצות התערוכה "מבצע פינאלה: סיפור לכידתו של אייכמן". היא מציגה תמונות, מסמכים וחפצים הקשורים לאיתורו ולכידתו של אייכמן. התערוכה הוצגה במקור במטה המוסד והייתה סגורה לקהל, עד להחלטה לחשוף אותה בציבור.
ז'יגמונד קמני
ביוגרפיה
קמני נולד באלווינץ', נסיכות טרנסילבניה, האימפריה האוסטרית (כיום ברומניה) למשפחת אצולה מכובדת, אך סכסוכים משפחתיים הותירו אותו עם מעט עושר אישי. לימודיו המוקדמים בנגניאד (Nagyenyed, היום ברומניה) העניקו לו ידע במשפט אנגלי, משפט צרפתי ומשפט גרמני, פוליטיקה ותרבות. ב-1837 למד משפטים במארושוואשרהיי (Marosvásárhely, כיום טרגו מורש ברומניה), אך עד מהרה התמסר כולו לעיתונות ולספרות. יצירתו הבלתי גמורה הראשונה, "A mohácsi veszedelem okairól" ("על הסיבות לאסון מוהאץ'"; 1840), משכה תשומת לב רבה. באותה שנה למד תולדות הטבע ואנטומיה באוניברסיטת וינה. ב-1841, יחד עם לאיוש קובאץ' (Lajos Kovács), הוא ערך את העיתון הטרנסילבני Erdélyi Híradó (חדשות טרנסילבניה). הוא גם לקח חלק פעיל בפוליטיקה פרובינציאלית ותמך בחום בעקרונותיו של הרוזן אישטוון סצ'ני. ב-1846 עבר לפשט, שם כבר הפך אותו הפמפלט שלו, "Korteskedés és ellenszerei" ("תמיכה עיוורת במפלגה והתרופה נוגדת הרעל שלה"), למפורסם. בפשט גילה אחרים שחלקו את עקרונות הליברליות שלו ואת רצונו לרפורמציה, ולמשך זמן מה היה בצוות של Pesti Hirlap (ז'ורנל פשט). באותה שנה הוא הוציא את הרומן הגדול הראשון שלו, "Gyulai Pál" (פאל גיולאי). התעניינותו לאורך חייו בפוליטיקה הובילה לכך שהוא הפך לדובר ציבורי גלוי, ובשנת 1848 נבחר קמני כחבר בדיאט המהפכני, המקדם את הרעיון של הונגריה עצמאית. לאחר גלות קצרה קיבל חנינה וחזר להונגריה. ב-1857 כתב את הרומן המפורסם ביותר שלו: "Özvegy és leánya" ("האלמנה ובתה").
התלהבותו של קמני מעצמאות הונגריה דעכה, מתוך אמונה שבמאזן הכוחות האירופי לעולם לא תקבל הונגריה עצמאות, ודגל במדיניות של פיוס עם אוסטריה. לאחר כישלון המדיניות הלאומנית הרדיקלית של לאיוש קושוט, טען קמני שרעיונות אלה אינם משרתים את העם ההונגרי בצורה הטובה ביותר. הוא הציע פשרה עם אוסטריה ומתינות בפוליטיקה, בשני החוברות שלו, "Forradalom után" ("אחרי המהפכה") ו-"Még egy szó a forradalom után" ("עוד מילה אחת אחרי המהפכה"). הטקטיקה הזו רק הצליחה להפוך אותו ללא פופולרי.
סגנון ספרותי
עבודתו הפוליטית של קמני אינה אמורה להאפיל על הרומנים שלו, שהיו יוצאי דופן בדיאלוג התוסס שלהם, כמו גם בהשקפתם הפסימית. כתיבתו שונה מבני דורו בכך שגורלם של גיבוריו לא היה קשור ישירות לסטנדרטים המוסריים שלהם. כלומר, בעלי סגולה לא זכו לגמול הולם ללא תנאי, ולפעמים הרשעים לא נענשו. דמויותיו נבלמו בדרך להגשמת מטרותיהם בשל תסכולים יומיומיים וחוסר זהירות קל; הם אינם נפגעים מברק, יש סיכוי גבוה יותר שהם יאכלו בשל שריפה הנגרמת על ידי גפרור שנפל ברשלנות. הרומן ההיסטורי המשובח A rajongók ("הקנאים") (פשט, 1858–1859) נחשב בדרך כלל כטוב ביותר שלו. הרומן מתאר את סבלם של "שומרי השבת" ואת גורלו הטרגי של מנהיגם שמעון פצ'י.
המכביה האחת-עשרה
כדורסל
-
איוואן קלימה
טרזין
קלימה היה שלוש שנים בטרזין עד ששוחרר על ידי הצבא הסובייטי במאי 1945. הוא והוריו שרדו את השואה, בעוד רוב היהודים בטרזין נשלחו להשמדה באושוויץ. לדברי הסופר במאמריו במגזין "גרנטה", שדווקא בזמנים הקשים ביותר במחנה הוא גילה את "הכוח המשחרר של הכתיבה", כשהקריא חיבור פרי עטו לתלמידים אחרים. בנסיבות שבהן פגש את המוות בכל המקום, התוודע קלימה לקהילה של אמהות יהודיות וילדיהן שבה הרבו לספר סיפורים ובדיחות ולשיר שירים.
מצעד הגבורה
מצעד הגבורה הוא פרויקט לאומי חינוכי להעברת זיכרון השואה מהפאסיבי לאקטיבי, והפיכת הזיכרון למנוע השראה ליצירת הווה ועתיד טוב יותר. הפעילות מבקשת להטמיע את זיכרון השואה בתוך העשייה החברתית, באמצעות אקוסיסטם שלם של פעילויות המזינות זה את זו, כאשר המכנה המשותף לכולן הוא שאיבת השראה מזיכרון השואה כדרך למצוא כוח ליזמות חברתית, ועשייה למען הקהילה. הפעילות המבוצעות הן כדלהלן:
הקמת הפרויקט
הפרויקט קם בעקבות קורס מפקדי פלוגות ומסע "עדים במדים" שהתקיים במסגרתו. ביקשו מחניכי הקורס לעשות למען זיכרון השואה. החניכים הבינו כי קיימת בעיה גדולה, וכי הסיפור הכי גדול של העם היהודי במאות ואלפי השנים האחרונות, מתפספס. למרות שכולם זוכרים שהייתה שואה, הזיכרון מתנקז לרוב ליום אחד ספציפי, ובכך אנו מבינים כי הזיכרון נמצא ברמת התודעה הנמוכה. על מנת להעצים את זיכרון השואה, ולהצליח להעבירו הלאה, מצעד הגבורה מבקש לא רק להמשיך ולספר את הסיפור, אלא להעביר את הזיכרון לרמת התודעה הגבוהה ביותר - "הזיכרון מלווה אותי ביומיום ואפילו רותם אותי לעשייה".
"נפש האדם מתרחקת מכל מה שמפחית מעוצמתה, ומחפשת את כל מה שמעצים את רוחה"
פיאג'ו אפה
היסטוריה ועיצוב
הפעלת פיאג'ו אפה נעשית באמצעות כידון ידיות בדומה לאלה של הקטנוע שעל בסיסו יוצר אם כי בדגמים המאוחרים ניתן להשיגו גם עם הגה עגול. בנוסף קיימת ידית הפעלה המאפשרת שילוב להילוך אחורי שאינו קיים בקטנוע. עיצוב סביבת הנהג בסיסית ביותר ורק מספר שנים לאחר ההשקה של הגרסאות עם תא נהג סגור נוספה לו מערכת חימום. תא הנהג הותאם בתחילה לאדם אחד בלבד אך בדגמים מאוחרים יותר הורחב והותאם להסעת נוסע נוסף לצידו. היציאה והכניסה לתא הנהג מתאפשרת משני צדדיו על מנת לספק נוחות והתאמה לפעילות הפריקה והטעינה משני צידי הדרך.
גנרל חיל הפרשים (גרמניה)
דרגות מקבילות
קצינים בדרגה מקבילה בחיל הרגלים נקראו גנרל חיל הרגלים ואלו בחיל התותחנים היו "גנרל חיל התותחנים". בשנת 1935 הוורמאכט הוסיף את הדרגות של "גנרל חיל השריון", "גנרל הכוחות ההרריים", "גנרל חיל הצנחנים", "גנרל חיל הקשר". בלופטוואפה, המקבילה לדרגה הייתה "גנרל חיל טייסי הקרב". הדרגה ציינה רק בכללית את הזרוע שבה שירת הגנרל, ולא התייחסה לתפקידו באופן ספציפי.
איניגו מונטויה
בסרט
בסרטו של רוב ריינר, לאחר שאיניגו הורג את הרוזן רוגן, הוא מחפש כיוון חדש בחיים, כי את כל חייו הקדיש לנקמה ברוגן. אז ווסטלי מציע לו להפוך לפיראט רוברטס.